# metadata.dc.contributor[].value
Universitat de Barcelona. CRAI Biblioteca de Farmàcia

# metadata.dc.description.abstract[].value
No hi ha dubte que la humanitat, en totes les diverses i variades cultures que la componen, des de les més antigues a les més actuals, ha vinculat la malaltia amb els poders sobrenaturals. Aquesta antiquíssima i rica relació entre malaltia i poder celestial ha estat emprada, sovint, per farmacèutics que han “batejat” els seus remeis, i fins les seves oficines, amb el nom d’algun sant o advocació mariana, tant amb finalitats estrictament comercials com per alguna devoció concreta. I no cal dir, també, com algunes ordres religioses han posat el producte dels seus treballs conventuals sota el patrocini dels seus fundadors per reforçar-ne la qualitat remeiera. 
Tot això fa que en les nostres col·leccions de medicaments antics s’hi trobin elements amb aquestes característiques que, per a la vitrina de “el medicament del mes” hem qualificat de “Remeis Celestials”. Entre ells hi ha tota mena de diferents formes i presentacions farmacèutiques, i en les
seves etiquetes, prospectes o a la publicitat, s’hi troba tota mena d’imatges o representacions pietoses a l’estil de l’època.

# metadata.dc.rights[].value
cc-by-nc-nd (c) Figuerola i Pujol, Iris Abril et al., 2008

# metadata.dc.source[].value
El medicament del mes (Museu de la Farmàcia Catalana)